Η σημασία του Θρησκευτικού - Προσκυνηματικού Τουρισμού στην τοπική ανάπτυξη του Δήμου Λαγκαδά και οι συνέργειες με άλλα είδη Εναλλακτικού Τουρισμού
Creators: name: Σταμπουλής, Αλέξανδρος Μιχαήλ
Publisher: name: Aristotle University of Thessaloniki
Year: 2024
Subjects: Θρησκευτικός και Προσκυνηματικός Τουρισμός
Δήμος Λαγκαδά
Εναλλακτικός Τουρισμός
Religious and Pilgrimage Tourism
Municipality of Lagadas
Alternative Tourism

description: Σκοπός της παρούσας μελέτης είναι να αναλύσει την έννοια του τουρισμού και να εξετάσει λεπτομερώς την έκφραση του Θρησκευτικού και Προσκυνηματικού Τουρισμού, καθώς και τα άλλα είδη Εναλλακτικού Τουρισμού για την περιοχή του Δήμου Λαγκαδά. Μια από τις παλαιότερες και σήμερα μια από τις πιο δημοφιλείς μορφές τουρισμού είναι ο Θρησκευτικός και Προσκυνηματικός Τουρισμός. Ο Εναλλακτικός Τουρισμός αποτελεί μία νέα έννοια στον χώρο του τουρισμού και περιλαμβάνει μορφές τουρισμού που έχουν ως στόχο να προσελκύσουν τουρίστες-επισκέπτες με ειδικά ενδιαφέροντα. Με βάση αυτό, θα γίνει μία προσπάθεια να συνδυαστούν αυτά τα είδη για να επιτευχθεί μία ποιοτική «αναζωογόνηση» της περιοχής του Δήμου Λαγκαδά. Στη μελέτη αναπτύσσονται τέσσερα κεφάλαια, στα οποία θα δοθεί η δυνατότητα στον αναγνώστη να κατανοήσει τις έννοιες Θρησκευτικός, Προσκυνηματικός Τουρισμός και Εναλλακτικός Τουρισμός και τις προοπτικές που υπάρχουν στην περιοχή του Δήμου Λαγκαδά, γνωρίζοντας παράλληλα και την ίδια την περιοχή. Αναλυτικότερα στο πρώτο κεφάλαιο καταγράφονται και αποσαφηνίζονται οι διαφορετικοί ορισμοί για τις παραπάνω έννοιες καθώς και για τη γενικότερη έννοια του τουρισμού. Στο ίδιο κεφάλαιο θα ακολουθήσει μία σύντομη αναδρομή στην εξέλιξη του τουρισμού ανά τους αιώνες, καθώς και στον αντίκτυπο που έχει ο Θρησκευτικός και Προσκυνηματικός Τουρισμός τόσο στην Ελλάδα όσο και διεθνώς. Ολοκληρώνοντας το κεφάλαιο θα επιχειρηθεί και μία σύντομη «γνωριμία» με την περιοχή του Λαγκαδά. Στο δεύτερο κεφάλαιο θα γίνει αναφορά στον Θρησκευτικό και Προσκυνηματικό Τουρισμό του Δήμου Λαγκαδά παρουσιάζοντας μερικά από τα γνωστά θρησκευτικά και προσκυνηματικά μνημεία της περιοχής, ενώ θα τονισθεί και η τοπική αγιολογία. Θα παρουσιαστούν οι λόγοι που καθιστούν απαραίτητη την περαιτέρω ανάπτυξη του Θρησκευτικού και Προσκυνηματικού Τουρισμού και τέλος θα αναπτυχθεί ένας ενδεικτικός κατάλογος των Θρησκευτικών μνημείων του Δήμου. Το τρίτο κεφάλαιο περιλαμβάνει άλλα είδη ή μορφές του εναλλακτικού τουρισμού που υπάρχουν στον Λαγκαδά. Θα δοθεί βαρύνουσα σημασία στον πολιτιστικό, τον ιαματικό, τον περιπατητικό και τον αθλητικό τουρισμό, λόγω των ιδιαίτερων χαρακτηριστικών που προσφέρει ο Δήμος, ενώ θα αναφερθούν και σημαντικά αξιοθέατα που αποτελούν κομμάτι του εναλλακτικού τουρισμού. Επίσης, θα παρουσιαστούν δύο παραδείγματα εκδρομών – περιηγήσεων με βάση την συνέργεια του θρησκευτικού και προσκυνηματικού τουρισμού με τις υπόλοιπες μορφές εναλλακτικού τουρισμού. Στο τελευταίο κεφάλαιο αναπτύσσονται τα δεδομένα του ερωτηματολογίου που παραθέσαμε, ενώ θα χρησιμοποιηθεί και το μοντέλο της SWOT ανάλυσης, προκειμένου να εξαχθούν ασφαλή συμπεράσματα σχετικά με την ποιοτική ανάπτυξη των παραπάνω ειδών - μορφών τουρισμού στην περιοχή. Συνεξετάζοντας όλα τα στοιχεία και δεδομένα που έχουν ληφθεί, θα ακολουθήσουν συμπεράσματα και θα γίνουν προτάσεις επάνω στο αντικείμενο έρευνας με στόχο την ανάδειξη της σημασίας του ποιοτικού τουρισμού για την ενίσχυση και της τοπικής οικονομίας.
description: The purpose of this study is to analyze the concept of tourism and examine in detail the expression of Religious and Pilgrimage Tourism, as well as the other types of Alternative Tourism for the area of the Municipality of Lagadas. One of the oldest and today one of the most popular forms of tourism is Religious and Pilgrimage Tourism. Alternative Tourism is a new concept in the field of tourism and includes forms of tourism aiming to attract tourists-visitors with special interests. Based on this, an effort will be made to combine these species achieving a quality "revitalization" of the area of the Municipality of Lagadas. The study develops four chapters, in which the reader will be given the opportunity to understand the concepts of Religious, Pilgrimage Tourism and Alternative Tourism and the prospects existing in the area of the Municipality of Lagadas, while getting to know the area itself. More specifically, the first chapter records and clarifies the different definitions for the above concepts as well as for the general concept of tourism. The same chapter includes a brief history of the evolution of tourism over the centuries, as well as the impact of Religious and Pilgrimage Tourism both on Greece and internationally. Finishing the chapter, a brief introduction of the area of Lagadas will be attempted. The second chapter will refer to the Religious and Pilgrimage Tourism of the Municipality of Lagadas, presenting some of the well-known religious and pilgrimage monuments of the area, while the local hagiology will be highlighted. The reasons making the further development of Religious and Pilgrimage Tourism necessary will be presented and finally an indicative list of religious monuments of the Municipality will be developed. The third chapter includes other types or forms of alternative tourism existing in Lagadas. Cultural, spa, walking and sports tourism will be given great importance, due to the special characteristics offered by the Municipality, while important sights that are part of alternative tourism will be mentioned. Also, two examples of excursions – tours based on the synergy of religious and pilgrimage tourism with other forms of alternative tourism will be presented. In the last chapter, the data of the questionnaire we quoted are developed, while the model of SWOT analysis will be used, in order to be drawn safe conclusions about the quality development of the above types - forms of tourism in the area. By examining together all the information and data received, conclusions will follow and proposals will be made on the subject of research in order to highlight the importance of quality tourism for the enhancement of the local economy.
description: Σε συνεργασία με το Τμήμα Διοίκησης οργανισμών, Μάρκετινγκ και Τουρισμού της Σχολής Οικονομίας και Διοίκησης (Θεσσαλονίκης) του Διεθνούς Πανεπιστημίου Ελλάδας